Der er på grundlag af omfattende høringer af borgere, forbrugere og interessenter, herunder en offentlig høring i første halvdel af 2014, samt drøftelser i Kommissionens ekspertgrupper, blevet identificeret følgende tre centrale punkter for realiseringen af en ny aftale for forbrugerne: forbrugerindflydelse, intelligente hjem og netværk, dataforvaltning og beskyttelse

2.En treleddet strategi til at levere en ny aftale for energiforbrugere

Kommissionens vision for den nye udformning af elektricitetsmarkedet har til formål at levere en ny aftale (New Deal) for energiforbrugere, herunder ved at sammenknytte engros- og detailmarkederne. Ved at udnytte ny teknologi bør nye og innovative energitjenesteselskaber gøre det muligt for alle forbrugere at deltage fuldt ud i energiomstillingen og regulere deres forbrug med henblik på at levere energieffektive løsninger, som sparer dem penge og bidrager til den samlede reduktion af energiforbruget.

En utilstrækkelig konkurrence på mange detailmarkeder, en manglende belønning for aktiv deltagelse og en række vanskeligheder med at skifte virker hæmmende.

Manglen på relevante oplysninger om omkostninger og forbrug eller en begrænset gennemsigtighed vedrørende tilbud gør det vanskeligt for forbrugere (eller pålidelige formidlere og energitjenesteselskaber, f.eks. forsyningsvirksomheder, som handler på deres vegne) at danne sig et overblik på markedssituationen og de tilgængelige muligheder.

Den europæiske energisektor har forandret sig meget i løbet af det seneste årti, men detailmarkederne for energi, som udgør omdrejningspunktet for denne meddelelse, har imidlertid ikke fulgt samme udvikling. En række forhold forhindrer forbrugere, dvs. husholdninger, virksomheder og industrien, i fuldt ud at drage fordel af den igangværende energiomstilling, at kontrollere deres forbrug på en meningsfuld måde, og at mindske deres regninger, herunder:

En mere effektiv energianvendelse er et centralt element for at reducere forbrugernes regninger, og energieffektiviteten inddrages således i alle beslutningsprocesser vedrørende energiunionen. Selv om renovering af bygningsmassen er centralt i denne henseende, kan anvendelsen af simple redskaber såsom varmestyring og termostater allerede have en betydelig indvirkning på energiforbruget. Der kan også opnås betydelige energibesparelser ved at øge effektiviteten af produkter som kedler, fjernsyn, køleskabe og vaskemaskiner. Det reviderede forslag om energimærkning, der er fremlagt som en del af denne pakke, vil give yderligere gennemsigtighed, tilskynde producenterne til at innovere og hjælpe forbrugerne med at træffe et velovervejet valg i retning af de mest effektive apparater.

Indførelse af måling og fakturering af det individuelle forbrug i ejendomme med flere lejligheder og bygninger til flere formål kan medføre en reduktion i efterspørgslen af opvarmning/køling med 10-30 %. Erfaringerne viser også, at IKT-baserede løsninger, som oplyser slutbrugerne om deres forbrug via internet, gør lejere i stand til at reducere deres energiforbrug med ca. 8 % ved blot at ændre deres opvarmningsvaner .

Lovgivningen om det indre marked for energi og energieffektivitetsdirektivet har fastslået forbrugernes ret til nøjagtige afregnings- og forbrugsoplysninger. Gennemsigtige og ajourførte faktureringsoplysninger øger forbrugernes tillid og engagement. Størstedelen af de europæiske forbrugere modtager dog kun disse oplysninger højst én eller to gange om året, og der opstår ofte tvister om det målte forbrug. For at hjælpe forbrugerne til at forstå deres energiregning, vil Kommissionen sammen med de nationale tilsynsmyndigheder vurdere, hvordan forbrugerne kan få en bedre forståelse af deres regninger og foretage sammenligninger. Dette bør føre til en forbedring af forbrugernes bevidsthed om de enkelte komponenter i energipriserne og regningerne, herunder gennem øget gennemsigtighed om netværksomkostninger, skatter og afgifter.

Alle forbrugere, og pålidelige formidlere og energitjenesteselskaber, som forbrugerne har valgt til at handle på deres vegne, bør have let adgang til realtids- eller tilnærmet realtidsforbrugdata for at gøre det muligt for dem at tilpasse forbruget og spare energi. Sådanne realtidsdata er ikke nødvendige for fakturering, og kunne være tilgængelige for forbrugerne direkte fra målersystemet via en standardgrænseflade.

Intelligente målere spiller en central rolle i etableringen af fri og hyppig adgang til nøjagtige forbrugsdata, bedre fakturering og færre målingstvister. Det fremgår af oplysninger fra medlemsstaterne, at 72% af de europæiske forbrugere forventes at have en intelligent energimåler i 2020 som følge af deres store udbredelse, som enten er i gang eller planlagt i 17 medlemsstater. De fordele og omkostninger, der er forbundet med denne udvikling, skal fordeles ligeligt mellem industrien og forbrugerne, under hensyntagen til cost-benefit-analyser og erhvervslivets og forbrugerorganisationernes synspunkter.

Kommissionen vil i forbindelse med forberedelserne af revisionen af lovgivningen om energieffektivitet (energieffektivitetsdirektivet og direktivet om bygningers energimæssige ydeevne) samt initiativet om elektricitetsmarkedets udformning, overveje, hvordan forbrugerne kan drage fordel af lettere og hyppigere adgang til deres forbrugsdata, herunder muligheden for at anmode om en intelligent måler, hvis disse ikke systematisk installeres i deres område.

2.1.2.Forbrugerne skal gives et bredt udvalg af handlingsmuligheder

Den igangværende energiomstilling giver nye muligheder for forbrugerne til at nyde godt af den aktive rolle, de kan spille. Forbrugere i hele Unionen bør frit kunne vælge deres foretrukne form for aktiv deltagelse i energimarkederne, enten direkte eller ved at uddelegere deres beslutninger til pålidelige formidlere og energitjenesteselskaber, f.eks. forsyningsvirksomheder, der skal handle på forbrugerens vegne.

a)Leverandørskifte — hvordan drage fordel af de bedre sammenligningsmuligheder

At give alle forbrugerne mulighed for at shoppe rundt efter den bedste energiaftale og energikilden efter eget valg er en vigtig ændring i EU’s indre marked for energi. Der er dog fortsat mange borgere, der stadig ikke er klar over deres ret til at skifte leverandør og energiaftale. For at øge forbrugernes bevidsthed om dette og andre rettigheder udarbejdede Kommissionen i 2014 et oplysningsmateriale om de vigtigste energiforbrugerrettigheder i den gældende EU-lovgivning .

Skiftet skal være teknisk enkel, hurtig og sikker. De nationale tilsynsmyndigheders initiativer for at forkorte skiftetiden er velkomne i denne forbindelse. Det kunne også overvejes at fjerne skiftegebyrer og -strafgebyrer, der begrænser forbrugernes valgfrihed og konkurrencen generelt.